എംജി സര്വകലാശാലയില് ഒന്നാം വര്ഷ ബിരുദ ക്ലാസുകള് സെപ്റ്റംബര് 27 മുതല് : രജിസ്ട്രേഷന് ആരംഭിച്ചു കോട്ടയം: മഹാത്മാഗാന്ധി സര്വകലാശാലയോട് അഫിലിയേറ്റ് ചെയ്തിട്ടുള്ള സര്ക്കാര്എയ്ഡഡ്സ്വാശ്രയ ആര്ട്സ് ആന്റ് സയന്സ് കോളജുകളില് ഏകജാലകം വഴിയുള്ള ഒന്നാം വര്ഷ ഇന്റഗ്രേറ്റഡ് പ്രോഗ്രാമുകളില് പ്രവേശനത്തിനുള്ള ഓണ്ലൈന് രജിസ്ട്രേഷന് ആരംഭിച്ചു. ഓണ്ലൈന് രജിസ്ട്രേഷന്റെ ഉദ്ഘാടനം വൈസ് ചാന്സലര് പ്രൊഫ. സാബു തോമസ് നിര്വഹിച്ചു. കോവിഡ് തുടരുന്ന സാഹചര്യത്തില് പ്രവേശനം പൂര്ണമായും ഓണ്ലൈന് സംവിധാനത്തിലൂടെയാണ് നടത്തുക. അപേക്ഷകര് സാക്ഷ്യപത്രങ്ങളുടെ ഡിജിറ്റല് പകര്പ്പ് അപേക്ഷയോടൊപ്പം അപ്ലോഡ് ചെയ്യണം. ഓണ്ലൈന് അപേക്ഷ സമര്പ്പിക്കുന്നതിനുള്ള അവസാന തീയതി ഓഗസ്റ്റ് 13 ആണ്. ഒന്നാം വര്ഷ ബിരുദ പ്രോഗ്രാമുകളിലെ ക്ലാസുകള് സെപ്റ്റംബര് 27ന് തുടങ്ങും . എസ്.സി.എസ്.ടി. വിഭാഗത്തില്പ്പെട്ടവര്ക്ക് 375 രൂപയും മറ്റുള്ളവര്ക്ക് 750 രൂപയുമാണ് രജിസ്ട്രേഷന് ഫീസ്. www.cap.mgu.ac.in എന്ന വെബ് സൈറ്റ് മുഖേനയാണ് ഓണ്ലൈന് രജിസ്ട്രേഷന് നടത്തേണ്ടത്. പ്രവേശനം സംബന്ധിച്ച വിശദവിവരങ്ങള് പ്രസ്തുത സൈറ്റില് ലഭിക്കും. മാനേജ്മെന്റ് കമ്യൂണിറ്റി വിഭാഗത്തിന് സംവരണം ചെയ്ത സീറ്റുകളിലേക്ക് അപേക്ഷിക്കുന്നവര് ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്ബര് പ്രവേശനം ആഗ്രഹിക്കുന്ന കോളേജില് അപേക്ഷ സമര്പ്പിക്കുന്ന സമയത്ത് നല്കേണ്ടതുമാണ്. ലക്ഷദ്വീപില് നിന്നുള്ള അപേക്ഷകര്ക്കായി ഓരോ കോളേജിലും സീറ്റുകള് സംവരണം ചെയ്തിട്ടുണ്ട്. ലക്ഷദ്വീപ് നിവാസികളായ അപേക്ഷകരും ഏകജാലക സംവിധാനത്തിലൂടെ അപേക്ഷിക്കുകയും അപേക്ഷ നമ്ബര് പ്രവേശനം ആഗ്രഹിക്കുന്ന കോളേജില് അപേക്ഷ സമര്പ്പിക്കുന്ന സമയത്ത് നല്കുകയും വേണം. ഏകജാലകത്തിലൂടെ അപേക്ഷിക്കാത്തവര്ക്ക് മാനേജ്മെന്റ്, കമ്മ്യൂണിറ്റി ക്വാട്ടകളിലേക്ക് അപേക്ഷിക്കാന് സാധിക്കില്ല. ഭിന്നശേഷിക്കാര്സ്പോര്ട്സ് കള്ച്ചറല് ക്വാട്ട വിഭാഗങ്ങളില് ഉള്പ്പെടുന്നവര് എന്നിവര്ക്കായി സംവരണം ചെയ്തിട്ടുള്ള സീറ്റുകളിലെ പ്രവേശനത്തിനും ഓണ്ലൈനായി അപേക്ഷിക്കണം. പ്രൊവിഷണല് റാങ്ക് ലിസ്റ്റ് സര്വകലാശാല പ്രസിദ്ധീകരിക്കുന്നതും രേഖകളുടെ പരിശോധന സര്വകലാശാല കേന്ദ്രീകൃതമായി നടത്തുന്നതുമായിരിക്കുംThe post എംജി സര്വകലാശാലയില് ഒന്നാം വര്ഷ ബിരുദ ക്ലാസുകള് സെപ്റ്റംബര് 27 മുതല് : രജിസ്ട്രേഷന് ആരംഭിച്ചു first appeared on MalayalamExpressOnline.